Θεσσαλονίκη, 15/11/2024

**Η Lidl Ελλάς γιόρτασε τα 25 χρόνια παρουσίας της στην Ελλάδα με μία μεγάλη γιορτή για τους ανθρώπους της**

**Πάνω από 10.000 συμμετέχοντες σε 5 πόλεις της Ελλάδας γιόρτασαν το «μαζί» και το όραμα της εταιρείας με αξέχαστες εκδηλώσεις για όλα τα μέλη του #teamLidl και των οικογενειών τους.**

Με μία σειρά ξεχωριστών εορταστικών εκδηλώσεων σε **πέντε πόλεις** της Ελλάδας, **ολοκληρώθηκαν οι εορτασμοί των 25 χρόνων παρουσίας της Lidl Ελλάς στην χώρα μας**. Στην Αθήνα, τη Θεσσαλονίκη, την Πάτρα, τα Τρίκαλα και το Ηράκλειο, οι εργαζόμενοι της εταιρείας μαζί με τις οικογένειές τους, είχαν την ευκαιρία να συμμετέχουν σε διαδραστικές δραστηριότητες και να απολαύσουν μοναδικές στιγμές στο πλαίσιο των εορταστικών εκδηλώσεων.

**Πάνω από 10.000 συμμετέχοντες, 4.000 εκ των οποίων παιδιά**, συνέβαλαν στη δημιουργία ενός κλίματος χαράς και ομαδικότητας, το οποίο χαρακτήρισε τη συγκεκριμένη εκδήλωση, επιβεβαιώνοντας τη σημασία αυτής της ιδιαίτερης επετείου για τη **Lidl Ελλάς**. Το γεγονός αυτό όχι μόνο ενίσχυσε τους δεσμούς της εταιρείας με τις οικογένειες των μελών της, αλλά ανέδειξε και την αξία του «μαζί», που βρίσκεται στον πυρήνα των αξιών της.

Η **Νικολέττα Κολομπούρδα, CHRO & Member of the Board της Lidl Ελλάς**, δήλωσε: «Ήταν πραγματικά υπέροχο που γιορτάσαμε τα 25 χρόνια παρουσίας μας στην Ελλάδα με τις οικογένειές μας. Οι εκδηλώσεις μας φέτος είχαν έναν ιδιαίτερο χαρακτήρα, γεμάτο ζεστασιά και ομαδικότητα, και μας υπενθύμισαν πόσο σημαντικό είναι να συνεχίζουμε όλοι μαζί. **Τα 25 αυτά χρόνια είναι μόνο η αρχή, καθώς με το ίδιο πάθος και όραμα συνεχίζουμε δυναμικά για το μέλλον**».

Με την ολοκλήρωση αυτών των εορταστικών εκδηλώσεων, η **Lidl Ελλάς** κλείνει μια σημαντική χρονιά, αναδεικνύοντας τη δέσμευσή της στην **καινοτομία**, τη **σταθερότητα** και τη **διαρκή προσφορά προϊόντων υψηλής ποιότητας στις πιο ανταγωνιστικές τιμές της αγοράς**. Παράλληλα, συνεχίζει με σταθερότητα να στηρίζει την ελληνική κοινωνία και οικονομία, θέτοντας στο επίκεντρο τον άνθρωπο και τις ανάγκες του.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

**team.**[**lidl**](https://team.lidl.gr/)**.gr**

[**facebook.com/lidlgr**](http://www.facebook.com/lidlgr/)

[**twitter.com/Lidl\_Hellas\_**](http://www.twitter.com/Lidl_Hellas_)

[**instagram.com/lidl\_hellas**](https://www.instagram.com/lidl_hellas/)

[**linkedin.com/company/lidl-hellas**](http://www.linkedin.com/company/lidl-hellas)

**youtube.com/user/lidlhellas**